ky ky ky ky hbs_cyr ky ru ru ru ru kk bg bg ky bg ky ky ky ky ky ky ky ky ky ky bg ky ky ky ky uk ky de ky de ky de ru de ky de ky de ky de tt de ky de tt de ky de ky de bg ru uk hbs_cyr ru ru ru ru hbs_cyr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
Көчмөндөр оюндарына акысыз билет таркатылбайт — Аргумент
Премьер-министр Мухаммедкалый Абылгазиев кечээ, 1-августта III Дүйнөлүк Көчмөндөр оюндарын өткөрүүгө даярдык көрүү боюнча кеңешме өткөрдү. Бул тууралуу өкмөттүн басма сөз кызматынан кабарлашты.
Биринчи вице-премьер-министр Кубатбек Боронов уюштуруу маселелери, объекттердин курулушу жана коопсуздукту камсыздоо боюнча жүргүзүлүп жаткан иштер тууралуу маалымдады.
Өкмөт башчы белгилегендей, чакырылган катышуучулардын жана мелдештин конокторунун санын эске алуу менен алдыдагы оюндарды жогорку деңгээлде өткөрүү маанилүү болуп саналат.
«Кетирилген кемчиликтер үчүн министрликтердин жана ведомстволордун жетекчилери жеке жоопкерчиликти алышат», – деп баса белгиледи Абылгазиев.
ДКО катчылыгынын жетекчиси Нурсултан Аденов оюндарга билеттерди сатуу жагдайы тууралуу билдирди.
«Бүгүнкү күнү билеттер үч шаарда: Бишкек, Ош жана Чолпон-Атада сатылууда. Ошондой эле каалоочулар билет сатып алууга мүмкүн болгон расмий мобилдик тиркеме ишке киргизилди. Учурда III Дүйнөлүк Көчмөндөр оюндарынын ачылыш жана жабылыш салтанаттарына үч миңге жакын билет сатылды», – деп маалымдады ал.
Кеңешменин жүрүшүндө белгиленгендей, III Дүйнөлүк Көчмөндөр оюндарына билеттер бардыгы үчүн бирдей шарттарда сатылат. Билеттерди сатуу гана жүргүзүлөт, жарандардын белгилүү бир категориялары же чиновниктер үчүн акысыз негизде таркатуу пландалган жок. Бул калыс мамиле, себеби демөөрчүлүк жардам иретинде каражаттарды бөлгөн чарбалык субъектилер мелдештерди уюштурууда бир кыйла салым кошушкан.
Биринчи вице-премьер-министр Кубатбек Боронов айрыкча белгилегендей, билеттерди сатуудан түшкөн каражаттар Чолпон-Ата шаарындагы ипподромду колдоого жана аны мындан ары өркүндөтүүгө жумшалат.
Эскерте кетсек, 2-8-сентябрга чейин Ысык-Көлдүн жээгинде өтө турган III Дүйнөлүк Көчмөндөр оюндарына билеттердин баасы 400дөн 4 миң 900 сомго чейин турат.
← Апрелчилердин жаралышы кандай негизде болгон?
Ооруканада Текебаевге карата күзөтүү колониядан дагы катуу режимде күчөтүлдү →
Сиздин пикир жооптон баш тартуу
Пикир калтырыш үчүн киришиңиз керек.
Равшан Жээнбеков Атамбаевдин акчасына жалданган “көмүскө топ” менен эмнени пландап жатат?
Алмазбек Акматалиев: “Мурат Суталинов атасын кечирим сурагын”
Сулайманов Атамбаевдин доо арызды кайтарашына таасир эткенин айтууда
Раим келатат, «мурдуңарды» тарткыла…
«Каприз» конок жайынан казынага акча түшпөй жатат…
Уран чуусу кыргыз-орус кызматташтыгына доо кетиреби?
Чыпалак баатыр кыз ала качканы барып…
Назира Айтбекова: “Сени башка аялзатына карматам…”
Саламат Садыкова: “Тың чыкмалар тыржыйышып бөлүнбөсүн!”
Жигитим өзүнүн тоюна кеткенин билбепмин. Алданган кыздын баяны…
Дарек: Бишкек шаары, Эркиндик бульвары №45 тел: +996 553 43 35 00